als_Latn dik_Latn ron_Latn
Prindërit e shokuar të pilotit
Prindërit e pilotit që besohet se qëllimisht përplasi avionin në Alpet Franceze, e mësuan të vërtetën për birin e tyre pak çaste para se zyrtarët francezë ia dhanë lajmin botës.
Politiko
E Enjte, 26 Mars 2015 | 18:38
0 Komente.
Prindërit e pilotit Andreas Lubitz që besohet se çoi qëllimisht avionin gjerman, më 149 veta brenda tij, drejt përplasjes në Alpet Franceze, janë shokuar kur kanë kuptuar se tragjedia ajrore ishte menduar nga biri i tyre, shkruan Daily Mail.
Ata e mësuan të vërtetën e “misionit vrasës” të djalit të tyre, pak momente para se zyrtarët francezë dhanë lajmin për botën.
Në konferencën e sotme për media, hetuesit francezë kanë pohuar se piloti i dytë duket ta ketë rrëzuar qëllimisht avionin e shoqërisë së fluturimit Germanwings.
Piloti i dytë – i cili në momentin e uljes ka qenë i vetëm në kabinë – e ka nisur me ndërgjegje uljen, dhe e ka shtypur vetë butonin e uljes, ka deklaruar Prokurori i Marsejës, Brice Robin.
Prindërit e pilotit kanë udhëtuar për në Francë me familjarët e viktimave tjera të kësaj tragjedie, por shpejt janë ndarë – kur lajmi i tmerrshëm për të birin e tyre u zbulua.
Ata janë dërguar në një lokacion sekret dhe janë marrë në pyetje. / Politiko.net
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn